Situația disperată de la Spitalul Județean Suceava a făcut ca unitatea medicală să intre în carantină și să fie închisă. Nu mai puțin de 27 de cadre medicale, 19 medici și opt asistente și infirmiere au fost diagnosticate pozitiv cu coronavirus.

Spitalul Județean Suceava a închis Unitatea de Primiri Urgențe (UPU) și Ambulatoriul, urmând ca medicii și asistentele diagnosticate cu coronavirus să fie izolate la secția de Boli Infecțioase.

Pe lângă cadrele medicale la care s-a confirmat deja existența coronavirusului, mai sunt altele care așteaptă rezultatele, existând posibilitatea ca numărul medicilor și asistentelor infectate cu coronavirus să fie mult mai mare.

Vom reveni cu detalii!